OpenLLM-France/wikimedia huggingface dataset:
# Projecte de llei anti-LGBT al Kirguizstan

El projecte de llei anti-LGBT al Kirguizstan es tracta d'un projecte de llei que es va presentar l'any 2014 al Parlament kirguís per a criminalitzar l'expressió que crea «una actitud positiva cap a les relacions sexuals no tradicionals, utilitzant els mitjans de comunicació o les xarxes d'informació i telecomunicacions».
Aquest projecte fou durament criticat per activistes de drets humans i de drets LGBT tant nacionals com internacionals perquè criminalitzaria el col·lectiu LGBT, sobretot l'homosexualitat. Es tractaria d'una versió més dura de la llei russa contra la propaganda gai. També fou criticada la seva redacció ambigua la qual cosa podria donar peu a una interpretació més àmplia. A tall d'exemple, l'expert australià Cai Wilkinson assenyala que les «relacions sexuals no tradicionals» a que fa referència aquest projecte de llei es podria interpretar com a relacions sexuals no procreatives fora del matrimoni, la qual cosa també podria minar els esforços per combatre el VIH i promoure el sexe segur en general.
Inicialment, el projecte de llei es retirà breument davant de la pressió internacional, però després es va continuar a reprendre. El 15 d'octubre, el projecte de llei va ser aprovat en primera lectura, en una votació de 79 a 7. Ha rebut una àmplia oposició internacional, i ha estat retardat en múltiples ocasions. En 2016, es va aprovar en segona lectura. Actualment està pendent d'una tercera lectura final.

## Referències

* ↑ «Kyrgyzstan Considers 'Gay Propaganda' Ban» (en anglès), 28-03-2014. [Consulta: 11 juliol 2021].
* ↑ «Kyrgyzstan’s Anti-Gay Bill to Outlaw Homosexuality, Activists Say | Eurasianet» (en anglès). [Consulta: 11 juliol 2021].
* ↑ «Kyrgyzstan's Anti-Gay Bill: Just Following in Russia's Footsteps? | Eurasianet» (en anglès). [Consulta: 11 juliol 2021].
* ↑ Bishkek, Katie Arnold in. «'All of us will be victims at some point': why Bishkek's only gay club closed» (en anglès), 19-10-2017. [Consulta: 11 juliol 2021].
# Miquel de Ballester

Miquel de Ballester (Tarragona 1436 - La Hispaniola, posterior a 1516) fou un militar i navegant català. El setembre de 1493 acompanyà Cristòfor Colom en el seu segon viatge a Amèrica. Colom el nomenà alcaid de la Fortalesa de la Concepció, a l'illa de La Hispaniola on fundà el primer ingenio, que contribuí a la introducció de la indústria de la canya de sucre a Cuba.
Durant la revolta de Francisco Roldán contra Colom l'octubre del 1498, va fer costat l'almirall però aconseguí una concòrdia provisional entre els dos, raó per la qual l'octubre del 1499 Colom l'envià a la cort reial amb un memorial sobre la situació a l'illa, que juntament amb el que també envià Roldán, determinaren l'enviament del jutge Francisco de Bobadilla a Amèrica, qui empresonà Colom i l'envià a l'Espanya.
Ballester acompanyà Colom i intentà gestionar una millora de la seva situació a Amèrica. Posteriorment, amb la recomanació del descobridor, el 1500 fou nomenat procurador de Diego Colom i governador de Santo Domingo.

## Indústria del Sucre

El pare Casaus escriu que el bachiller Vellosa "alcanzó a hacer uno que llaman" trapiche, que és un molí mogut per cavalls, a on les canyes es premsen i se'ls treu el suc amb el que fa el sucre. El Trapig o «trapiche» substituïa processos de moldre molt més primitius que originalment s'havien usat a Egipte i estaven fetes per premsar olives". Aquesta tècnica es feia servir a la Corona d'Aragó i en especial a Gandia.
El cronista Pere Màrtir d'Angleria, el 1514 escriu que "vint anys després del descobriment del Nou Món existien en La Espanyola vint-i-vuit plantacions de canya amb els seus corresponents trencs de elaboració anomenats "trapiches o ingenios" i l'escriptor Carlos Martí, fa referència al primer molí espremedor o "trapiche" de Miquel Ballester situat a San Cristóbal, de la República Dominicana, prop de la boca del riu Nigua.
Miquel Ballester consta amb el domini de 35 comandats en quatre comandes situades dins la regió de La Buenaventura. Una de les darreres dades que tenim de Miquel Ballester ens la serveix el cronista dels Reis Catòlics, Gonzalo Fernández de Oviedo, que dona notícia de les plantacions de canya de sucre i "trapiches" de l'illa La Española l'any 1516, esmentant entre elles la de San Cristóbal, propietat de l'alcalde Miquel Ballester, llavors de vuitanta anys.

## Referències

* ↑ Los Catalanes en América, editat a La Habana i Barcelona el 1918
* ↑ Luis Arránz Márquez, Repartimientos y Encomiendas en la Isla Española (El Repartimiento de Alburquerque de 1514), (Madrid, 1991), a les pàgines 543 i 567 hi figuren les relacions dels «comandadors» per ciutats i comandes.

## Enllaços externs

* Miquel Ballester i la canya de sucre
* Ib Digital - ¿Quién era Miguel Ballester? - ALFONSO ENSEÑAT DE VILLALONGA (castellà)
# Mora (Portugal)

Mora és un municipi portuguès al districte d'Évora (regió d'Alentejo, subregió de l'Alto Alentejo). L'any 2004 tenia 5.470 habitants. Limita al nord amb Ponte de Sor, al nord-est amb Avis, a l'est amb Sousel, al sud-est amb Arraiolos i a l'oest amb Coruche. El municipi va rebre furs de Manuel I el 1519.

## Població

Població del municipi de Mora (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 735 | 2834 | 5425 | 8530 | 10276 | 7056 | 6588 | 5788 | 5470 |

## Freguesies

* Brotas
* Cabeção
* Mora
* Pavia

## Referències

Viccionari
# Moneda a l'Imperi Selèucida

La moneda a l'Imperi Selèucida es basava en la moneda d'Alexandre el Gran, que al seu torn estava basada en la moneda atenenca de pes àtic. Les monedes tenien diverses encunyacions i temàtiques representades, essent la base d'argent la més abundant. Bona part de les encunyacions es realitzaven a la Síria selèucida, ja que les parts mediterrànies de l'Imperi eren les més predisposades a l'ús de la moneda com a funció econòmica.
El símbol del poder selèucida era l'àncora, que va ser representada en l'anvers de monedes que mostraven el bust d'Alexandre el Gran, quan aquest ja era mort. Algunes monedes de bronze selèucides mostren vores dentades decoratives, similars a alguns denaris romans i en algunes monedes macedònies poc freqüents. L'any gravat en les monedes seguia la datació de l'Era Selèucida.
La primera forja de moneda reial selèucida es va establir a Selèucia del Tigris. Antioquia, com a nova capital, va tenir la forja més important a partir del moment en què Seleuc I traslladés els obres des de Selèucia.

## Denominacions

Les monedes de bronze van ser emeses amb cinc denominacions diferents; el pes i la mida variaven segons la moneda. Sembla que no es va fer cap esforç per determinar una moneda tipus base.
* Mida A = 23+ mm = 10+ g
* Mida B = 18–23 mm = 6.77–8.63 g
* Mida C = 13–17 mm = 3.88 g
* Mida D = 12–13 mm = 1.59 g
* Mida E = 10–12 mm = 1.13 g
La denominació de les monedes d'argent era la següent, basant-se el model en funció de l'òbol i de la imatge més comuna de la moneda:
* 1 Òbol: Àncora i arc i buirac
* 2 Diòbol: Arc i buirac
* 3 Hemidracma:
* 6 Dracma: Àncora
* 24 Tetradracma: Elefant caminant
* Monedes amb el cap de Zeus al revers i Atenea en un carro tirat per un elefant. Aquestes monedes segueixen un estàndard fenici més lleuger.

## Referències i bibliografia
### Referències

* ↑ «A history of the Seleukid Empire and its kings». Arxivat de l'original el 17 juny 2006. [Consulta: 8 juny 2006].
* ↑ [Babelon, Rois, Pl. II. 9.]
* ↑ (N. C., 1879, Pl. I. 4)
* ↑ «Seleukos I. 312-280 B.C. AR tetradrachm. Seleucia on the Tigris, 296/5 B.C. * Sear GCV sg6856 * WildWinds.com». Arxivat de l'original el 2018-12-05. [Consulta: 5 desembre 2018].

### Bibliografia

* William E. Metcalf. The Oxford Handbook of Greek and Roman Coinage. OUP USA, 23 febrer 2012. ISBN 978-0-19-530574-6.
* Houghton, Arthur; Lorber, Catharine C.; Hoover, Oliver; Kitt, Brian. Seleucid coins : a comprehensive catalogue I: Seleucus I through Antiochus III. Nova York: American Numismatic Society, 2002. ISBN 9780970926838.
* Houghton, Arthur; Lorber, Catharine C.; Hoover, Oliver. Seleucid coins : a comprehensive catalogue II: Seleucus IV through Antiochus XIII. Nova York: American Numismatic Society, 2008. ISBN 9780970926845.
# Moneda alternativa

Una moneda alternativa o moneda privada es refereix a qualsevol moneda emprada com a alternativa a un sistema monetari nacional o multinacional. Les monedes alternatives són creades per persones, corporacions i organitzacions, o bé per governs nacionals, regionals o locals, podent fins i tot sorgir de manera natural quan un grup de persones adopten un determinat producte per ser emprat com a moneda. Les mútues de crèdit són una modalitat de moneda alternativa. Així, qualsevol forma de préstec efectuat fora del sistema bancari pot ser considerada també com una moneda alternativa.
Quan la moneda alternativa s'empra o es dissenya per operar al costat d'una moneda nacional o multinacional de caràcter fiduciari, aquesta es denomina moneda complementària. La major part de les monedes complementàries són també monedes locals, i el seu ús queda limitat a l'àmbit d'una regió determinada.
La barata o bescanvi és també una classe de moneda alternativa, però en realitat es tracta només d'un sistema d'intercanvi en el qual algun article és canviat sense la intervenció de cap moneda. Finalment, existeix una forma especial de barata, el sistema de canvi local, que intercanvia punts per articles, i on un punt equival a una hora treballada per cada treballador.
Sovint sorgeixen problemes amb el pagament d'impostos. Algunes monedes alternatives estan lliures d'impostos, però la majoria estan obligades a tributar igual que les monedes nacionals. No obstant això, no es permet al contribuent efectuar el pagament d'impostos amb moneda alternativa. Els règims tributaris i legals de les monedes alternatives varien de país a país. Els sistemes que són considerats legals en un país poden ser il·legals en un altre.

## Avantatges

Algunes monedes alternatives es devaluen ràpidament (en alemany es denominen Scwundgeld), fet que incrementa la circulació monetària. Durant el que es va conèixer com el Miracle de Wörgl es va demostrar que es podia produir una major despesa mitjançant la introducció d'una moneda local, el Freigeld. Les monedes locals tenen a part l'avantatge de no poder ser usades a l'estranger, amb la qual cosa la circulació dels diners és solament local, i això té efectes benefactors en aquest àmbit de l'economia.

## Desavantatges

Les monedes alternatives proposades com a moneda local no utilitzables a l'estranger tenen un ús limitat.
Segons el professor Nikolaus Läufer l'ús de monedes com el Freigeld pot accelerar l'activitat econòmica provisionalment. L'ús perllongat d'una moneda local ocasionarà finalment un declivi en l'activitat que conduirà a la desestabilització de l'economia. Això és degut al fet que els diners circulen més ràpidament a mesura que disminueix la quantitat en circulació, doncs les monedes com el Freigeld es poden devaluar ràpidament.

## Referències

* ↑ «Anatomy: What is Alternative Currency? | World Policy Institute» (en anglès). Arxivat de l'original el 2017-02-15. [Consulta: 14 febrer 2017].
* 1 2 «The Wörgl Experiment: Austria (1932-1933) | Currency Solutions for a Wiser World» (en anglès). [Consulta: 15 febrer 2017].
# Plectorhinchus albovittatus

Plectorhinchus albovittatus és una espècie de peix de la família dels hemúlids i de l'ordre dels perciformes.

## Morfologia

Els mascles poden assolir els 100 cm de longitud total.

## Distribució geogràfica

Es troba des del Mar Roig fins a Moçambic, les Cèlebes, Taiwan i Tonga.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Myers, R.F., 1991. Micronesian reef fishes. Second Ed. Coral Graphics, Barrigada, Guam. 298 p.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Rüppell, W. P. E. S. 1835-1838. Neue Wirbelthiere zu der Fauna von Abyssinien gehörig. Fische des Rothen Meeres. Frankfurt-am-Main. 1-148, Pls. 1-33.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Plectorhinchus diagrammus

Plectorhinchus diagrammus és una espècie de peix de la família dels hemúlids i de l'ordre dels perciformes.

## Morfologia

Els mascles poden assolir els 40 cm de longitud total.

## Distribució geogràfica

Es troba des de Malàisia fins a Melanèsia i Japó.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Randall, J.E., G.R. Allen i R.C. Steene, 1990. Fishes of the Great Barrier Reef and Coral Sea. University of Hawaii Press, Honolulu, Hawaii. 506 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Plectorhinchus chrysotaenia

Plectorhinchus chrysotaenia és una espècie de peix de la família dels hemúlids i de l'ordre dels perciformes.

## Morfologia

Els mascles poden assolir els 41 cm de longitud total.

## Distribució geogràfica

Es troba des de Singapur i les Filipines fins a Salomó, les Illes Ryukyu, la Gran Barrera de Corall i Nova Caledònia.

## Referències

* ↑ BioLib
* 1 2 FishBase (anglès)

## Bibliografia

* Bleeker, P. 1855. Achtste bijdrage tot de kennis der ichthyologische fauna van Celebes. Natuurkundig Tijdschrift voor Nederlandsch Indië v. 9: 281-314.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Myers, R.F., 1999. Micronesian reef fishes. A comprehensive guide to the coral reef fishes of Micronesia. Coral Graphics, Barrigada, Guam. 216 p.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Porta falsa

«Porta falsa» té aquests significats:
* Porta falsa (o també falsa porta): element arquitectònic que es troba sovint en tombes de l'antic Egipte.
* Porta del darrere: terme informàtic.
# Porta giratòria (política)

Porta giratòria, en política, fa referència al fet que una persona que treballa a l'esfera pública passi a treballar per una empresa privada. Aquest moviment de personal produeix un conflicte d'interessos entre les esferes pública i privada. Analistes polítics sostenen que aquest moviment de personal pot provocar en una relació poc sana entre els sectors públic i privat.
Els governs contracten professionals de la indústria per a la seva experiència en el sector privat, la seva influència professional (amb empreses que el govern intenta regular o bé fer-hi negocis), i/o per obtenir el suport polític de certes corporacions. Per la seva banda, la indústria, contracta gent del govern per obtenir accés a persones clau de l'Estat, per influenciar una legislació favorable a la seva tasca empresarial, o bé per assabentar-se d'allò que succeix al govern. Ex polítics cobren grans retribucions per haver acceptat en el passat que una determinada empresa hagi estat afavorida per un determinat govern.

## Referències

* ↑ Timothy J. Burger, "The Lobbying Game: Why the Revolving Door Won't Close" Arxivat 2011-05-22 a Wayback Machine. Time (February 16, 2006). Retrieved May 12, 2011
* ↑ "Revolving Door: Methodology" Arxivat 2008-03-02 a Wayback Machine. Center for Responsive Politics. Retrieved May 12, 2011
# Pseudolaguvia shawi

Pseudolaguvia shawi és una espècie de peix de la família Erethistidae i de l'ordre dels siluriformes.

## Morfologia

* Els mascles poden assolir 3 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Àsia: l'Índia (Darjeeling, Siliguri Terai i Sikkim) i Bangladesh.

## Referències

* ↑ uBio (anglès)
* ↑ Misra K. S., 1976. Teleostomi: Cypriniformes; Siluri. Fauna India (Pisces, 2a edició) v. 3. i-xxi + 1-367.
* ↑ BioLib (anglès)
* ↑ «Pseudolaguvia shawi». Catalogue of Life. (anglès) (anglès)
* 1 2 3 FishBase (anglès)
* ↑ Talwar, P.K. i A.G. Jhingran, 1991. Inland fishes of India and adjacent countries. Volum 2. A.A. Balkema, Rotterdam.
* ↑ Molur, S. i S. Walker (eds.), 1998. Freshwater fishes of India. Zoo Outreach Organisation, Tamil Nadu, l'Índia.
* ↑ Menon, A.G.K., 1999 Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.
* ↑ Kapoor, D., R. Dayal i A.G. Ponniah, 2002. Fish biodiversity of India. National Bureau of Fish Genetic Resources Lucknow, Índia.775 p.
* ↑ Ahmed, M., 1991. A model to determine benefits obtainable from the management of riverine fisheries of Bangladesh. ICLARM Tech. Rep. 28, 133 p.
* ↑ Rahman, A.K.A., 1989. Freshwater fishes of Bangladesh. Zoological Society of Bangladesh. Department of Zoology, University of Dhaka. 364 p.

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Ng, H.H. i M. Kottelat, 2005. Caelatoglanis zonatus, a new genus and species of the Erethistidae (Teleostei: Siluriformes) from Myanmar, with comments on the nomenclature of Laguvia and Hara species. Ichthyol. Explor. Freshwat. 16(1):13-22.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pseudolaguvia tuberculata

Pseudolaguvia tuberculata és una espècie de peix de la família Erethistidae i de l'ordre dels siluriformes.

## Morfologia

* Els mascles poden assolir 3 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Àsia: és una espècie de peix endèmica de Myanmar.

## Referències

* ↑ uBio (anglès)
* ↑ Misra K. S., 1976. Teleostomi: Cypriniformes; Siluri. Fauna India (Pisces, 2a edició) v. 3. i-xxi + 1-367.
* ↑ BioLib (anglès)
* ↑ «Pseudolaguvia tuberculata». Catalogue of Life. (anglès) (anglès)
* 1 2 3 FishBase (anglès)
* ↑ Britz, R. i C.J. Ferraris, Jr., 2003. A new species of the Asian catfish genus Pseudolaguvia from Myanmar (Teleostei: Ostariophysi: Siluriformes: Erethistidae). Zootaxa 388: 1-8.
* ↑ Oo, W., 2002. Inland fisheries of the Union of Myanmar. A: T. Petr i D.B. Swar (eds.) Cold Water Fisheries in the Trans-Himalayan Countries. FAO Fish. Tech. Pap. 431.
* ↑ Talwar, P.K. i A.G. Jhingran, 1991. Inland fishes of India and adjacent countries. Volum 2. A.A. Balkema, Rotterdam.
# Pseudolaguvia tenebricosa

Pseudolaguvia tenebricosa és una espècie de peix de la família Erethistidae i de l'ordre dels siluriformes.

## Morfologia

* Els mascles poden assolir 3,2 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Àsia: Myanmar.

## Referències

* ↑ uBio (anglès)
* ↑ Misra K. S., 1976. Teleostomi: Cypriniformes; Siluri. Fauna India (Pisces, 2a edició) v. 3. i-xxi + 1-367.
* ↑ BioLib (anglès)
* ↑ Britz, R. & C. J., Jr. Ferraris. 2003. A new species of the Asian catfish genus Pseudolaguvia from Myanmar (Teleostei: Ostariophysi: Siluriformes: Erethistidae). Zootaxa Núm. 388: 1-8.
* 1 2 3 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Motmot amazònic

El motmot amazònic (Momotus momota) és una espècie d'ocell de la família dels momòtids (Momotidae) que habita boscos de l'oest i est de l'Equador, nord-oest i est del Perú, est de Colòmbia, sud de Veneçuela, Guaiana, Bolívia, Brasil, el Paraguai i nord-oest de l'Argentina. S'ha considerat que Momotus aequatorialis, Momotus coeruliceps, Momotus lessonii, Momotus subrufescens i Momotus bahamensis són subespècies de Momotus momota.

## Característiques

És una au gran, mesura entre 38 i 43 cm de longitud; es reconeix pel seu cap voluminós, amb una banda blava clara que envolta la seva coroneta negra i es torna morada al clatell; el seu bec és gruixut i fort, lleugerament corbat amb les vores del bec serrats; la cua és llarga, de color negre per sota, amb la rectrius.
# Motmot cridaner

El motmot cridaner (Momotus subrufescens) és una espècie d'ocell de la família dels momòtids (Momotidae) que habita els boscos de l'est de Panamà, nord de Colòmbia i nord de Veneçuela.